Svandís Svavarsdóttir heilbrigðisráðherra var glöð í bragði í sólinni í Hafnarfirði í dag . Sóltún öldrunarþjónusta ehf. mun annast rekstur nýja hjúkrunarheimilisins í samræmi við niðurstöðu útboðs Sjúkratrygginga Íslands . Gamli Sólvangur mun áfram verða nýttur í þágu eldri borgara og áður en langt um líður verður ráðist í endurbætur á húsnæðinu . Svandís Svavarsdóttir heilbrigðisráðherra segist afar ánægð með að hafa getað orðið við ósk bæjarfélagsins um að auka þessa mikilvægu þjónustu , því þörfin sé brýn : „ Bætt heilbrigðisþjónusta við aldraða samhliða stórsókn í fjölgun hjúkrunar - og dagdvalarrýma er áherslumál sem ég hef sett í sérstakan forgang . Bærinn hefur lagt til húsnæði en Alzheimersamtökin hafa séð um reksturinn . Með heimild ráðherra verða sérhæfð dagdvalarrými fyrir heilabilaða samtals 34 í Hafnarfjarðarbæ . Drög að stefnu í málefnum einstaklinga með heilabilun voru birt til umsagnar í samráðsgátt stjórnvalda 24. júní síðastliðinn og rennur umsagnarfrestur út 1. september næstkomandi .